**(Návrh)**

**VYHLÁŠKA**

Ministerstva kultúry Slovenskej republiky

z ... 2022

**o technických požiadavkách na digitálnu kópiu deponátu publikácie**

Ministerstvo kultúry Slovenskej republiky podľa § 16 ods. 5 zákona č. .../2022 Z. z. o vydavateľoch publikácií a o registri v oblasti médií a audiovízie a o zmene a doplnení niektorých zákonov (zákon o publikáciách) ustanovuje:

**§ 1**

**Predmet úpravy**

Táto vyhláška upravuje technické požiadavky, ktoré musí spĺňať digitálna kópia deponátu periodickej tlače a digitálna kópia deponátu neperiodickej publikácie v tlačenej podobe odovzdané depozitárom podľa § 17 a 18 zákona o publikáciách.

**§ 2**

**Technické požiadavky na digitálnu kópiu**

Digitálna kópia deponátu periodickej tlače a digitálna kópia deponátu neperiodickej publikácie v tlačenej podobe sa odovzdáva Slovenskej národnej knižnici v súlade s § 17 ods. 3 a § 18 ods. 3 zákona o publikáciách vo formáte súboru Tagged Image File Format (.tif, .tiff) vo verzii 6.0, najmä Baseline TIFF.

**§ 3**

Táto vyhláška nadobúda účinnosť 25. apríla 2022.

Natália Milanová